**ZAPISNIK S 12. SJEDNICE ŠKOLSKOG ODBORA OŠ ŠESTINE - održane 20. prosinca 2018. godine**

DNEVNI RED:

 1. Usvajanje zapisnika s 11. sjednice ŠO

 2. Usvajanje Financijskog plana

 3. Plan nabave

 4. Kadrovska pitanja

 5. Prijedlog Statuta

 6. Razno

ZAKLJUČCI:

Ad 1) Zapisnik sa 11. sjednice ŠO jednoglasno usvojen.

Ad 2) Nakon pročitanog i pregledanog financijskog plana isti je jednoglasno usvojen.

Ad 3) Članovi ŠO jednoglasno su prihvatili Plan nabave. Plan nabave Osnovne škole Šestine za proračunsku godinu 2019. bit će objavljen i na mrežnoj stranici Škole.

Ad 4) Ravnatelj je izvijestio članove Školskoga odbora o tome da je na mjesto učitelja fizike primio u radni odnos R. O. umjesto dosadašnjeg učitelja B. Z. koji je dobio Odluku o prestanku ugovora o radu na određeno vrijeme.

Ugovor učiteljice R.O. sklopljen je na 60 dana na temelju čl. 114. stavka 1. Zakona o odgoju i obrazovanju u osnovnoj i srednjoj školi (Narodne novine 68/18).

Učiteljica S. S. potpisala je sporazumni otkaz, na to radno mjesto ravnatelj je zaposlio M.U. i sklopio ugovor od 60 dana na temelju čl. 114. stavka 1. Zakona o odgoju i obrazovanju u osnovnoj i srednjoj školi (Narodne novine 68/18).

Članovi ŠO jednoglasno prihvaćaju prijedloge ravnatelja za radna mjesta dviju učiteljica i na temelju odobrenja članova ŠO raspisat će se natječaj za radna mjesta učitelja fizike i učitelja matematike.

Ad 5) Školski odbor Osnovne škole Šestine potvrdio je prijedlog Statuta koji će se dostaviti Gradskom uredu za obrazovanje radi davanja suglasnosti Gradske skupštine Grada Zagreba.

Ad 6) Član ŠO, predstavnik Vijeća roditelja uputila je pitanje ravnatelju saziva li se Vijeće učenika. Ravnatelj daje odgovor da je Vijeće učenika osnovano u Školi i sudjeluje u radu tijela škole kada se odlučuje o pravima i obvezama učenika bez prava odlučivanja. Poslovi Vijeća učenika određeni su Statutom i drugim općim aktima. Na početku školske godine uvije se saziva konstituirajuća sjednica, a tijekom godine Vijeće učenika sastaje se prema potrebi.

Drugo pitanje je da li se mogu u Statut unositi i neki prijedlozi ŠO. Statut je jednoobrazni akt koji se donosi na razini svih škola grada Zagreba. U njega se samo upisuju osnovni podaci vezani za određenu školu, a sve je ostalo regulirano pravilnicima i posebnim aktima.

Članovi Školskoga odbora usaglasili su se da se zaključci sa sjednica ŠO redovito stavljaju na mrežnu stranicu škole.